stanford-oval/wikipedia huggingface dataset:
รายชื่อผลงานละครของกันตนา
ช่วงปี 2560–ปัจจุบัน > ปี 2561

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| เงินปากผี | ณัฐวุฒิ สกิดใจ เด่นคุณ งามเนตร กมลเนตร เรืองศรี รินลณี ศรีเพ็ญ วรัทยา ว่องชยาภรณ์ ปวรพัฒน์ จารุศักดิ์วีรกุล โกสินทร์ ราชกรม สุภาภรณ์ คำนวณศิลป์ ชาลี ไตรรัตน์ ศรัณย์ แก้วจินดา สะอาด เปี่ยมพงศ์สานต์ สิงโต นำโชค | จันทร์ - อังคาร 20.20 - 22.50 น. | 29 มกราคม 2561 - 20 มีนาคม 2561 | ช่อง 3 | ละครแฟนตาซี - สยองขวัญ | บริษัท กันตนา เอฟโวลูชั่น จำกัด |
| ถิ่นผู้ดี | ธนา สุทธิกมล ฉัตรดาว สิทธิผล ชยพล บุนนาค ภูษณะ บัวงาม อิงฟ้า เกตุคำ ขวัญกวินท์ ธำรงรัฐเศรษฐ์ พรสวรรค์ มะทะโจทย์ ณธษา เวชประสิทธิ์ วิรายา ภัทรโชคชัย ตรีวรัตถ์ ชุติวัฒน์ขจรชัย เนาวรัตน์ ยุกตะนันท์ ทูน หิรัญทรัพย์ วิยะดา โกมารกุล ณ นคร กฤตย์ อัทธเสรี แวร์ โซว นริสา พรหมสุภา จารุศิริ ภูวนัย กล้วย เชิญยิ้ม กิ๊ฟ ชวนชื่น | จันทร์ - พฤหัสบดี 18.50 - 20.00 น. ศุกร์ 18.30 - 19.40 น. | 4 เมษายน 2561 - 16 พฤษภาคม 2561 | ช่อง 7 | ละครดราม่า - โรแมนติก - คอมเมดี้ |  |
| สัมปทานหัวใจ | ศุกลวัฒน์ คณารศ วริฏฐิสา ลิ้มธรรมมหิศร จิณณะ นวรัตน์ ฮาน่า ลีวิส ณัฐวัฒน์ เปล่งศิริวัธน์ รฐกร สถิรบุตร อติรุจ สิงหอำพล ณิชานันท์ ฝั้นแก้ว ญาดา เทพนม | ศุกร์ - อาทิตย์ 20.30 - 22.40 น. | 28 เมษายน 2561 - 2 มิถุนายน 2561 | ช่อง 7 | ละครดราม่า - โรแมนติก | บริษัท มุมใหม่ จำกัด |
| ดอกหญ้าในพายุ | ธันวา สุริยจักร ซอนญ่า สิงหะ ตากเพชร เลขาวิจิตร รมิดา ธีรพัฒน์ กฤษฎา สุภาพพร้อม ขวัญกวินท์ ธำรงรัฐเศรษฐ์ พีรกร โพธิ์ประเสริฐ พสธร ทรงถาวรทวี กชกร ส่งแสงเติม | จันทร์ - อังคาร 20.30 - 22.40 น. | 18 มิถุนายน 2561 - 6 สิงหาคม 2561 | ช่อง 7 | ละครดราม่า - โรแมนติก | บริษัท มุมใหม่ จำกัด |
| แม่สื่อปากร้าย ผู้ชายรสจัด | ศรัณย์ ศิริลักษณ์ อุษามณี ไวทยานนท์ ตากเพชร เลขาวิจิตร เจสสิก้า เอสพินเนอร์ เดวิด อัศวนนท์ พสธร ทรงถาวรทวี พลอยไพลิน ตั้งประภาพร จุติ จำเริญเกตุประทีป วิยะดา อุมารินทร์ อรุณ ภาวิไล ศิรินุช เพ็ชรอุไร นิกูล พยุงพงศ์ ภูมิใจ ตั้งสง่า สุดา ชื่นบาน กฤตย์ อัทธเสรี ปรัชญานันท์ สุวรรณมณี | ศุกร์ - อาทิตย์ 20.15 - 22.25 | 8 กรกฎาคม 2561 - 12 สิงหาคม 2561 | ช่อง 7 | ละครโรแมนติก - คอมเมดี้ |  |
| ประกาศิตกามเทพ | พงศกร เมตตาริกานนท์ พิจักขณา วงศารัตนศิลป์ ณัฐวิญญ์ วัฒนกิติพัฒน์ ชนกสุดา รักษนาเวศ ณัฐรัฐ โมริส เลอกรอง | จันทร์ - อังคาร 20.20 - 22.50 น. | 25 กันยายน 2561 - 19 พฤศจิกายน 2561 | ช่อง 3 | ละครโรแมนติก - ดราม่า | บริษัท ดีวันทีวี จำกัด |
| แก้วกุมภัณฑ์ | ฐกฤต ตวันพงค์ ณปภา ตันตระกูล ภูมิภาฑิต นิตยารส ภาราดา ชัชวาลโชติกุล วรัทยา ว่องชยาภรณ์ ปณิตา ธนโชติธรากร | จันทร์ - พฤหัสบดี 19.05 - 20.00 น. ศุกร์  18.45 - 19.30 น. | 2 ตุลาคม 2561 - 15 พฤศจิกายน 2561 | ช่อง 3 | ละครแฟนตาซี | บริษัท ดีวันทีวี จำกัด |
ช่วงปี 2560–ปัจจุบัน > ปี 2562

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| ตุ๊กตาผี | อคัมย์สิริ สุวรรณศุข ชาตโยดม หิรัณยัษฐิติ จรณ โสรัตน์ สุชาร์ มานะยิ่ง เอกพงศ์ จงเกษกรณ์ | จันทร์ - อังคาร 20.20 - 22.50 น. | 7 มกราคม 2562 - 25 กุมภาพันธ์ 2562 | ช่อง 3 | ละครแฟนตาซี - สยองขวัญ | บริษัท กันตนา เอฟโวลูชั่น จำกัด |
| พชรมนตรา | ศุกลวัฒน์ คณารศ เมลดา สุศรี ฮาน่า ลีวิส รพีภัทร เอกพันธ์กุล บารมิตา สาครจันทร์ อิงฟ้า เกตุคำ คงกะพัน แสงสุริยะ พิมพ์พรรณ ชลายนคุปต์ นวพล ภูวดล | ศุกร์ - อาทิตย์ 20.15 - 22.25 น. | 22 กุมภาพันธ์ 2562 - 30 มีนาคม 2562 | ช่อง 7 เอชดี | ละครแฟนตาซี - สยองขวัญ |  |
| เรือมนุษย์ | นุสบา ปุณณกันต์ อรรคพันธ์ นะมาตร์ กาญจน์เกล้า ด้วยเศียรเกล้า สันติสุข พรหมศิริ อภิรดี ภวภูตานนท์ นภัสกร มิตรเอม รัญดภา มันตะลัมพะ คาริสา สปริงเกตต์ ชานนท์ อักขระชาตะ ปวรพัฒน์ จารุศักดิ์วีรกุล ภัณฑิรา พิพิธยากร | พุธ - พฤหัสบดี เวลา 20.30 - 22.40 น. | 9 พฤษภาคม 2562 - 27 มิถุนายน 2562 | ช่อง 7 เอชดี | ละครดราม่า |  |
| ฝ่าดงพยัคฆ์ | รักษ์ณภัค วงศ์ธนทัศน์ ธฤษณุ สรนันท์ ฟาริดา วัลเล่อร์ กันติชา ชุมมะ วินัย ไกรบุตร ฐาปกรณ์ ดิษยนันทน์ นิคกี้ บุญธรรม โจเซฟ แอนจิโล เพียเรร่า พิเชษฐ์ เปรียบยอดยิ่ง ชัยวัฒน์ ทองแสง | พุธ - ศุกร์ เวลา 20.15 - 21.30 น. | 16 สิงหาคม 2562 - 25 ตุลาคม 2562 | PPTV | ละครแฟนตาซี | บริษัท กันตนา โมชั่น พิคเจอร์ส จำกัด |
| ทิวาซ่อนดาว | คณิน ชอบประดิถ ศิรินทร์ ปรีดียานนท์ อมลรดา ไชยเดช วีรคณิศร์ กานต์วัฒนกุล สมิทธิ์ ลิขิตมาศกุล | ศุกร์ - อาทิตย์ เวลา 20.15 - 22.30 น. | 29 กันยายน 2562 - 3 พฤศจิกายน 2562 | ช่อง 3 | ละครโรแมนติก - ผจญภัย | บริษัท กันตนา เอฟโวลูชั่น จำกัด |
| ยอดรักนักรบ | ศุกลวัฒน์ คณารศ วริฏฐิสา ลิ้มธรรมมหิศร ณทรรศชัย จรัสมาส ศรัณย่า ชุณหศาสตร์ วัชรบูล ลี้สุวรรณ กวินตรา โพธิจักร | จันทร์ - อังคาร 20.20 - 22.30 น. | 2 ธันวาคม 2562 - 27 มกราคม 2563 | ช่อง 7 เอชดี | ละครแอคชั่น - คอมเมดี้ |  |
ช่วงปี 2560–ปัจจุบัน > ปี 2563

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| ผมอาถรรพ์ | พิจักขณา วงศารัตนศิลป์ รณิดา เตชสิทธิ์ มาสุ จรรยางค์ดีกุล พัชรินทร์ ศรีวสุภิรมย์ เอกพงศ์ จงเกษกรณ์ ภัทรากร ตั้งศุภกุล วรรณปิยะ ออมสินนพกุล ฑาริกา อินสุวรรณ | จันทร์ - อังคาร 20.20 - 22.35 น. | 13 มกราคม 2563 - 2 มีนาคม 2563 | ช่อง 3 | ละครแฟนตาซี - สยองขวัญ | บริษัท ดีวันทีวี จำกัด |
| พรายสังคีต | อาทิตย์ ตั้งวิบูลย์พาณิชย์ พิมประภา ตั้งประภาพร ศรราม เทพพิทักษ์ วัชรบูล ลี้สุวรรณ พีรวัศ กุลนันท์วัฒน์ ณัฐชา นวลแจ่ม ญาดา เทพนม | พุธ - พฤหัสบดี เวลา 20.30 - 22.40 น. | 5 กุมภาพันธ์ 2563 - 25 มีนาคม 2563 | ช่อง 7 เอชดี | ละครแฟนตาซี - สยองขวัญ | บริษัท มุมใหม่ จำกัด |
| ม่านบังใจ | ศุกลวัฒน์ คณารศ มุกดา นรินทร์รักษ์ ยศวรรธน์ ทะวาปี ปภาดา กลิ่นสุมาลย์ คมกฤษณ์ ดวงสุวรรณ์ สุภาพร มะลิซ้อน | จันทร์ - อังคาร เวลา 20.30 - 22.40 น. | 26 พฤษภาคม 2563 - 14 กรกฎาคม 2563 | ช่อง 7 เอชดี | ละครโรแมนติก - ดราม่า | บริษัท มุมใหม่ จำกัด |
| เงาบุญ | อรรคพันธ์ นะมาตร์ พิมประภา ตั้งประภาพร วรากร ศวัสกร บารมิตา สาครจันทร์ | พุธ - พฤหัสบดี เวลา 20.30 - 22.30 น. | 16 กันยายน 2563 - 12 พฤศจิกายน 2563 | ช่อง 7 เอชดี | ละครแฟนตาซี - ดราม่า - สยองขวัญ |  |
| จากศัตรูสู่หัวใจ | พัชราภา ไชยเชื้อ มิกค์ ทองระย้า ทองภูมิ สิริพิพัฒน์ พีท ทองเจือ กณิณ ปัทมนันถ์ อนิสา นูกราฮา | ศุกร์ - อาทิตย์ เวลา 20.30 - 22.30 น. | 30 ตุลาคม 2563 - 12 ธันวาคม 2563 | ช่อง 7 เอชดี | ละครดราม่า - สืบสวนสอบสวน | บริษัท มุมใหม่ จำกัด |
ช่วงปี 2560–ปัจจุบัน > ปี 2564

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| วงเวียนหัวใจ | ศรัณย์ ศิริลักษณ์ ทิสานาฏ ศรศึก ตากเพชร เลขาวิจิตร รัญดภา มันตะลัมพะ ฉัตรดาว สิทธิผล ชวินทร์วุฒิ ก้องธรนินทร์ ณัฐรินทร์ สุวรรณเลิศ | พุธ - พฤหัสบดี 20.30 น. | 21 มกราคม 2564 - 24 มีนาคม 2564 | ช่อง 7 | ละครโรแมนติก - ดราม่า |  |
| เมียจำเป็น | วฤษฎิ์ ศิริสันธนะ รินรดา แก้วบัวสาย เกียรติกมล ล่าทา พิชชาภา พันธุมจินดา ธรรม์ธัช ธารินทร์ภิรมย์ ภัสธรากรณ์ บุษราคัมวดี วรัทยา ว่องชยาภรณ์  ชนิดาภา พงศ์ศิลป์พิพัฒน์ | ศุกร์ - อาทิตย์ 20.20 น. | 22 มกราคม 2564 - 21 กุมภาพันธ์ 2564 | ช่อง 3 | ละครโรแมนติก - ดราม่า - คอมเมดี้ | บริษัท ดีวันทีวี จำกัด |
| สะใภ้เจ้าสัว | คณิน สแตนลีย์ พริมา พันธุ์เจริญ กฤตกานต์ ประสิทธิ์พานิช ชนิดาภา พงศ์ศิลป์พิพัฒน์ | จันทร์ - ศุกร์ เวลา 19.05 - 20.05 น. | 7 เมษายน 2564 - 14 พฤษภาคม 2564 | ช่อง 3 | ละครโรแมนติก- คอมเมดี้ | บริษัท ดีวันทีวี จำกัด |
| ธิดาซาตาน | มาเรีย เฮิร์ชเลอร์ เทีย ทวีพาณิชย์พันธุ์ ลาภิสรา อินทรสูต กิระนา จัสมิน ชูว์เทอร์ ณัทธนพล ทินโรจน์ | จันทร์ - อังคาร เวลา 21.30 - 22.45 น. | 19 เมษายน 2564 - 3 สิงหาคม 2564 | PPTV | ละครแฟนตาซี | บริษัท กันตนา โมชั่น พิคเจอร์ส จำกัด |
| อิน จัน | วรุตม์ บราวน์ วราวุฒิ บราวน์ มารีญา พูลเลิศลาภ คลาวเดีย จักรพันธุ์ เจสัน ยัง อาร์เธอร์ อภิชาติ กานโยซ์ ไบรอน บิชอพ | - | 30 มิถุนายน 2564 - 24 กันยายน 2564 | ดิสนีย์+ ฮอตสตาร์ ประเทศไทย | ละครชีวิตดัดแปลงจากเรื่องจริง | กันตนา โมชั่น พิคเจอร์ส ร่วมกับ ทรู ออริจินอล |
| ปีศาจแสนกล | ธารา ทิพา ลาริสา มิษฎา วิลมอทท์ วัทธิกร เพิ่มทรัพย์หิรัญ กรวรรณ หลอดสันเทียะ เตชินท์ ปิ่นชาตรี | จันทร์ - ศุกร์ เวลา 19.05 - 20.05 น. | 4 สิงหาคม 2564 - 15 กันยายน 2564 | ช่อง 3 | ละครแฟนตาซี - คอมเมดี้ | บริษัท ดีวันทีวี จำกัด |
| รางรักพรางใจ | ภัทรพลฒ์ เดชพงษ์วรานนท์ เกศรินทร์ น้อยผึ้ง รัฐธีร์ วรโรจน์โยธิน พรชดา เครือคช กฤษฎา สุภาพพร้อม พูลภัทร อัตถปัญญาพล ภูษณะ บัวงาม | จันทร์ อังคาร 20.30 น. | 23 พฤศจิกายน 2564 - 8 กุมภาพันธ์ 2565 | ช่อง 7 | ละครโรแมนติก - ดราม่า | บริษัท มุมใหม่ จำกัด |
ช่วงปี 2560–ปัจจุบัน > ปี 2565

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| รตีลวง | คณิน ชอบประดิถ ศิรินทร์ ปรีดียานนท์ ตฤณญา มอร์สัน สเตฟานี เลอร์ช | จันทร์ - อังคาร 20.20 - 22.35 น. | 9 พฤษภาคม 2565 - 28 มิถุนายน 2565 | ช่อง 3 | ละครโรแมนติก - ดราม่า | บริษัท ดีวันทีวี จำกัด |
| หงส์ฟ้า | ณัฐชา ชยางคานนท์ ชาคริต บุญสิงห์ ณัฐริกา ธรรมปรีดานันท์ เพ็ญเพ็ชร เพ็ญกุล | จันทร์ - ศุกร์ 18.45 - 19.45 น. | 13 กรกฎาคม 2565 - 26 สิงหาคม 2565 | ช่อง 7 | ละครดราม่า |  |
| สัจจะในชุมโจร (เสือสั่งฟ้า 3) | อรรคพันธ์ นะมาตร์ เฌอมาวีร์ สุวรรณภาณุโชค เคลลี่ ธนะพัฒน์ เกียรติภูมิ บันลือชัยฤทธิ์ แอนน่า กลึคส์ | ศุกร์ - อาทิตย์ 20.30 - 22.25 น. | 29 ตุลาคม 2565 - 4 ธันวาคม 2565 | ช่อง 7 | ละครแอคชั่น - แฟนตาซี |  |
| เคหาสน์นางคอย | กิตตน์ก้อง ขำกฤษ ปภาวดี ชาญสมอน เกวลิน คอตแลนด์ รัฐธีร์ วรโรจน์โยธิน ณศมน นิยมเดชา ภูษณะ บัวงาม นิคิต้า กรรณเกตุ | จันทร์ - อังคาร 20.30 - 22.25 น. | 12 ธันวาคม 2565 - 6 กุมภาพันธ์ 2566 | ช่อง 7 | ละครโรแมนติก - ดราม่า | บริษัท มุมใหม่ จำกัด |
ช่วงปี 2560–ปัจจุบัน > ปี 2566

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| สร้อยนาคี | ทิสานาฏ ศรศึก วรพล จินตโกศล ณัฐฌา บุญปอง แคทรียา อิงลิช ดอม เหตระกูล อานัส ฬาพานิช สุทธิดา เกษมสันต์ ณ อยุธยา | พุธ - พฤหัสบดี เวลา 20.30 - 22:30 น. | 23 กุมภาพันธ์ 2566 - 20 เมษายน 2566 | ช่อง 7 | ละครดราม่า - แฟนตาซี | บริษัท มุมใหม่ จำกัด |
| ป่านางเสือ | คณิน สแตนลีย์ พริมา พันธุ์เจริญ ธรรม์ธัช ธารินทร์ภิรมย์ ธนัญญา ศิรินิ่มนวลกุล สิรินรัตน์ วิทยพูม นริศสันต์ โลกวิทย์ | จันทร์ - ศุกร์ เวลา 19.00 - 20.00 น. | 27 กุมภาพันธ์ 2566 - 7 เมษายน 2566 | ช่อง 3 | ละครแอคชั่น | บริษัท ดีวันทีวี จำกัด |
| นรสิงห์ | วีรคณิศร์ กานต์วัฒนกุล ศรัณยา จำปาทิพย์ ศรุต นวประดิษฐกุล ปนัดดา เรืองวุฒิ ฉัตรฑริกา สิทธิพรม เกียรติกมล ล่าทา | จันทร์ - ศุกร์ เวลา 19.00 - 20.00 น. | 6 กรกฎาคม 2566 - 9 สิงหาคม 2566 | ช่อง 3 | ละครแอคชั่น | บริษัท ดีวันทีวี จำกัด |
ช่วงปี 2560–ปัจจุบัน > ปี 2567

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| ลูกผู้ชายไม้ตะพด | บุรันช์รัตน์ หอมบุตร วัชรบูล ลี้สุวรรณ ศศินา พนมธรนิจกุล ณัฐภัทร จิรภาวสุทธิ์ อภิสรา วงศ์ทัศนีโย รวิศชา ปัญจวิชญ์ นวพล ภูวดล | จันทร์ - ศุกร์ เวลา 19.00 - 20.00 น. | 18 กรกฎาคม 2567 - 30 สิงหาคม 2567 | ช่อง 7 | ละครบู๊ แอ็คชั่น |  |
| รักซ่อนรส | ชนะพล สัตยา เสฏฐนันท์ ทองสมบุญ อัครพรรฒ บุนนาค อภิสรา วงศ์ทัศนีโย กวินตรา โพธิจักร พสธร ทรงถาวรทวี เลลาณี ทศพร | จันทร์ - พฤหัสบดี เวลา 18.00 - 19.00 น. | 4 กันยายน 2567 - 24 ตุลาคม 2567 | ช่อง 7 | ละครโรแมนติก - ดราม่า - คอมเมดี้ - สร้างสรรค์สังคม |  |
ช่วงปี 2560–ปัจจุบัน > ปี 2568

| ชื่อเรื่อง | นักแสดงนำ | ช่วงเวลา | ออกอากาศ | ช่องออกอากาศ | ประเภทของละคร | หมายเหตุ |
| --- | --- | --- | --- | --- | --- | --- |
| ปิ่นอนงค์ | พงศกร เมตตาริกานนท์ รณิดา เตชสิทธิ์ ณัฐฐชาช์ บุญประชม รพีพงศ์ ทับสุวรรณ ฑาริกา อินสุวรรณ์ ธารา ทิพา ปนัดดา วงศ์ผู้ดี เอกพงศ์ จงเกษกรณ์ |  | เร็ว ๆ นี้ | ช่อง 3 | ละครโรแมนติก - ดราม่า | บริษัท ดีวันทีวี จำกัด |
| ทุกอณูฤทัย | จิณณะ นวรัตน์ ฮาน่า ลีวิส สุพิชฌาย์ ศรีสวัสดิ์ กฤษฎา สุภาพพร้อม ศศินา พนมธรนิจกุล ดิษย์กรณ์ ดิษยนันทน์ ถิร ชุติกุล สุภาพร มะลิซ้อน ณัฐชยกานต์ ปากหวาน |  | เร็ว ๆ นี้ | ช่อง 7 | ละครโรแมนติก - ดราม่า | บริษัท มุมใหม่ จำกัด |
| ลูกผู้ชายหัวใจเพชร | แทนตะวัน ทัดเดโอ คริษฐา สังสะโอภาส ณัฐภัทร จิรภาวสุทธิ์ วรรณรดา เพชรชำนาญ สมชาย เข็มกลัด กฤษฎา สุภาพพร้อม ปิติพน พรตรีสัตย์ |  | เร็ว ๆ นี้ | ช่อง 7 | ละครโรแมนติก - ดราม่า - สร้างสรรค์สังคม |  |
| เงากามเทพ | มิกค์ ทองระย้า ณัฐชา ชยางคานนท์ กณิณ ปัทมนันถ์ อานัส ฬาพานิช จาด้า อินโตร์เร พอล เดอบ็อด ปิติพน พรตรีสัตย์ กันณทร ชะระภิญโญ |  | เร็ว ๆ นี้ | ช่อง 7 | ละครโรแมนติก - ดราม่า |  |
เรวัต อารีรอบ

| เรวัต อารีรอบป> ช., ป.ม. |
| --- | --- |

นายกองค์การบริหารส่วนจังหวัดภูเก็ต
อยู่ในวาระ
เริ่มดำรงตำแหน่ง  20 ธันวาคม พ.ศ. 2563   (4 ปี 2 เดือน 20 วัน)
รอง: ทิวัตถ์ สีดอกบวบ   อานุภาพ เวชวนิชสนอง   ชลำ อรรถธรรม
ก่อนหน้า: ไพบูลย์ อุปัติศฤงค์
คะแนนเสียง: 86,616 (64.91%)
 
ข้อมูลส่วนบุคคล
เกิด: 13 มีนาคม พ.ศ. 2509 (58 ปี) อำเภอเมืองภูเก็ต จังหวัดภูเก็ต ประเทศไทย
พรรคการเมือง: ประชาธิปัตย์ (2535–2567)   ภูเก็ตหยัดได้ (2563–ปัจจุบัน)
คู่สมรส: วนาพร อารีรอบ (สมรส 2554)
ทรัพย์สินสุทธิ: 398.6 ล้านบาท (พ.ศ. 2568)

เรวัต อารีรอบ (เกิด 13 มีนาคม พ.ศ. 2509) ชื่อเล่น วัต เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดภูเก็ต อดีตสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข (สาธิต ปิตุเตชะ)
ประวัติ

เรวัต เกิดเมื่อวันที่ 13 มีนาคม พ.ศ. 2509 เป็นบุตรนายวิโรจน์ นางรัตนา อารีรอบ ด้านครอบครัวสมรสกับนางวนาพร อารีรอบ (ชื่อเดิม: ศิริพร วิริยะภาพ) เมื่อวันที่ 25 สิงหาคม พ.ศ. 2554 มีบุตร 1 คนคือ ปาณิศา อารีรอบ
สำเร็จการศึกษาชั้นมัธยมศึกษาตอนต้นจากโรงเรียนภูเก็ตวิทยาลัย จากนั้นได้เข้าศึกษาต่อสายอาชีวศึกษาที่วิทยาลัยเทคนิคภูเก็ต จนจบชั้นประกาศนียบัตรวิชาชีพชั้นสูง (ปวส.) และได้เข้าศึกษาที่สถาบันการบินพลเรือน สังกัดกระทรวงคมนาคม จากนั้นได้ศึกษาต่อโปรแกรมวิชาการพัฒนาชุมชน ที่มหาวิทยาลัยราชภัฏภูเก็ต ในปี พ.ศ. 2546 ถึงปี พ.ศ. 2549 และศึกษาปริญญาโทที่มหาวิทยาลัยราชภัฏสวนดุสิต
การทำงาน

เรวัต อารีรอบ ประกอบอาชีพเกี่ยวกับการเพาะเลี้ยงกุ้งกุลาดำ ในชื่อ "เรวัตฟาร์ม" ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ คู่กับนายทศพร เทพบุตร และได้รับเลือกตั้งเป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมัยที่สอง
ในปี พ.ศ. 2562 เขาได้รับแต่งตั้งผู้ช่วยเลขานุการรัฐมนตรีว่าการกระทรวงสาธารณสุข (ประจำรัฐมนตรีช่วยฯ สาธิต ปิตุเตชะ) และเขาได้ลาออกจากตำแหน่งในเดือนตุลาคม พ.ศ. 2563 เพื่อลงสมัครรับเลือกตั้งนายกองค์การบริหารส่วนจังหวัดภูเก็ต ในนามทีมภูเก็ตหยัดได้
ในปี พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดภูเก็ต พร้อมด้วยสมาชิกสภาองค์การบริหารส่วนจังหวัดภูเก็ต จำนวน 20 คน ในนามทีมภูเก็ตหยัดได้ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563
15 สิงหาคม พ.ศ. 2567 เรวัตลาออกจากการเป็นสมาชิกพรรคประชาธิปัตย์
ในปี พ.ศ. 2568 เขาได้ลงสมัครรับเลือกตั้งนายกองค์การบริหารส่วนจังหวัดภูเก็ตอีกครั้ง พร้อมด้วยนำผู้สมัครสมาชิกสภาองค์การบริหารส่วนจังหวัดภูเก็ต จำนวน 23 คน 23 เขต สมัครรับเลือกตั้งในนามทีมภูเก็ตหยัดได้ วันที่ 1 กุมภาพันธ์ 2568 เขาได้รับเลือกตั้งเป็นนายกองค์การบริหารส่วนจังหวัดภูเก็ตอีกครั้งด้วยคะแนนที่มากกว่าการเลือกตั้งครั้งก่อน พร้อมด้วยสมาชิกสภาองค์การบริหารส่วนจังหวัดภูเก็ต จำนวน 21 คน ในการเลือกตั้งนายกองค์การบริหารส่วนจังหวัดในประเทศไทย พ.ศ. 2568 นับเป็นนายกองค์การบริหารส่วนจังหวัดภูเก็ตคนที่ 2 ที่ได้รับเลือกตั้งถึง 2 สมัย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
จังหวัดแพร่

"แพร่" เปลี่ยนทางมาที่นี่ สำหรับความหมายอื่น ดูที่ แพร่ (แก้ความกำกวม)
| จังหวัดแพร่ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Phrae
จากซ้ายไปขวา บนลงล่าง:  วัดพระธาตุช่อแฮ  คุ้มเจ้าหลวง  อุทยานแห่งชาติแม่ยม  อ่างเก็บน้ำแม่มาน  แพะเมืองผี  ม่อนเสาหินพิศวง 
   ธง ตรา
คำขวัญ: หม้อห้อมไม้สัก ถิ่นรักพระลอ ช่อแฮศรีเมือง ลือเลื่องแพะเมืองผี คนแพร่นี้ใจงาม
แผนที่ประเทศไทย จังหวัดแพร่เน้นสีแดงแผนที่ประเทศไทย จังหวัดแพร่เน้นสีแดง
ประเทศ:  ไทย
การปกครอง
 • ผู้ว่าราชการ : สมชัย เลิศประสิทธิพันธ์   (ตั้งแต่ พ.ศ. 2567) 
 • นายก อบจ. : อนุวัธ วงศ์วรรณ   (ตั้งแต่ พ.ศ. 2550) 
พื้นที่
 • ทั้งหมด: 6,540.000 ตร.กม. (2,525.108 ตร.ไมล์)
อันดับพื้นที่: อันดับที่ 31
ประชากร (พ.ศ. 2567)
 • ทั้งหมด: 426,331 คน
 • อันดับ: อันดับที่ 27
 • ความหนาแน่น: 65.19 คน/ตร.กม. (168.8 คน/ตร.ไมล์)
 • อันดับความหนาแน่น: อันดับที่ 21
รหัส ISO 3166: TH-54 
ชื่อไทยอื่น ๆ: แพล, พลนคร, เวียงโกศัย, นครแพร่
สัญลักษณ์ประจำจังหวัด
 • ต้นไม้: ยมหิน
 • ดอกไม้: ยมหิน
 • สัตว์น้ำ: ปลากา
ศาลากลางจังหวัด
 • ที่ตั้ง: ถนนไชยบูรณ์ ตำบลในเวียง อำเภอเมืองแพร่ จังหวัดแพร่ 54000
 • โทรศัพท์: 0 5452 3422
 • โทรสาร: 0 5451 1411
เว็บไซต์: http://www.phrae.go.th/
 
 ส่วนหนึ่งของสารานุกรมประเทศไทย
แพร่ (ไทยถิ่นเหนือ: ᨻᩯᩖ᩵, แป้) เป็นจังหวัดหนึ่งที่ตั้งอยู่ทางภาคเหนือตอนบนของประเทศไทย อดีตนครรัฐอิสระขนาดเล็ก มีลักษณะภูมิประเทศเป็นที่ราบระหว่างภูเขา โดยมีทิวเขาล้อมรอบ และมีแม่น้ำสายสำคัญไหลผ่านคือแม่น้ำยม
| --- | --- |

จังหวัดแพร่
"แพร่" ในภาษาไทย (บน) และในคำเมืองอักษรธรรมล้านนา (ล่าง)
ชื่อภาษาไทย
อักษรไทย: แพร่
อักษรโรมัน: Phrae
ชื่อคำเมือง
อักษรธรรมล้านนา: ᨻᩯᩖ᩵
อักษรไทย: แป้
ประวัติศาสตร์ > การก่อตั้งชุมชน

จากการศึกษาทางโบราณคดีในพื้นที่จังหวัดแพร่ พบร่องรอยการอยู่อาศัยของมนุษย์ยุคก่อนประวัติศาสตร์ เช่น ขวานหินกะเทาะ ขวานหินขัด หอกสำริด ที่อำเภอลองและอำเภอวังชิ้น ต่อมา มีการค้นพบแหล่งโบราณคดีแห่งใหม่ในถ้ำที่บ้านนาตอง ตำบลช่อแฮ อำเภอเมืองแพร่ พบโครงกระดูกมนุษย์โบราณ ขวานหิน และเครื่องมือหิน จากการตรวจสอบอายุพบว่ามีอายุราว 4,000 ปี
จากการสำรวจด้วยภาพถ่ายทางอากาศ การศึกษาจากเอกสารและคำบอกเล่า รวมทั้งจากการสำรวจภาคสนาม พบที่ตั้งชุมชนโบราณในจังหวัดแพร่ จำนวน 24 แห่ง ชุมชนของคนกลุ่มน้อย จำนวน 4 แห่ง ชุมชนโบราณตั้งอยู่ในอำเภอต่าง ๆ ดังนี้
อำเภอเมืองแพร่ ได้แก่ เมืองแพร่ วังมอญ วังธง เวียงตั้ง
อำเภอสอง ได้แก่ เมืองสอง เวียงเทพ ชุมชนใกล้พระธาตุหนองจันทร์
อำเภอร้องกวาง ได้แก่ เวียงสันทราย
อำเภอหนองม่วงไข่ ได้แก่ บ้านแม่คำมีท่าล้อ ชุมชนโบราณบ้านปากยาง
อำเภอสูงเม่น ได้แก่ บ้านเวียงทอง บ้านพระหลวง บ้านสูงเม่น
อำเภอเด่นชัย ได้แก่ บ้านเด่นชัย บ้านบ่อแก้ว
อำเภอลอง ได้แก่ เมืองลอง เวียงต้า เวียงเชียงชื่น เมืองโกณหลวง เมืองลัวะ ชุมชนโบราณบ้านแม่รัง
อำเภอวังชิ้น ได้แก่ เมืองตรอกสลอบ บ้านแม่บงเหนือหรือขวานหินมีบ่า หรือที่เรียกว่า เสียมตุ่น บ้านใหม่ บ้านนาใหม่ หินไม่มีบ่าพบเพียงเล็กน้อย
ประวัติศาสตร์ > ชุมชนโบราณที่สำคัญ

เมืองสองหรือเมืองสรอง ตั้งอยู่บนฝั่งของแม่น้ำสอง หรือแม่น้ำกาหลง มีคูน้ำและคันดินล้อมรอบ 3 ชั้น เชื่อกันว่าเป็นเมืองของพระเพื่อน-พระแพงในวรรณคดีเรื่องลิลิตพระลอ กลางเมืองมีซากเจดีย์เก่าแก่ ชาวบ้านเรียกว่า พระธาตุหินส้ม ปัจจุบันได้รับการบูรณะและสร้างวัดขึ้นให้ชื่อว่า "วัดพระธาตุพระลอ"
ชุมชนเวียงเทพ เป็นชุมชนที่มีคูน้ำและคันดินล้อมรอบ 1 ชั้น
ชุมชนเวียงสันทราย เป็นชุมชนเดียวที่พบในอำเภอร้องกวาง มีคูน้ำและคันดินล้อมรอบชุมชน
ชุมชนโบราณบ้านแม่คำมี ลักษณะของชุมชนคือสร้างสองฝั่งลำน้ำแม่คำมี มีลักษณะแตกต่างจากชุมชนโบราณแห่งอื่นที่สร้างติดลำน้ำด้านเดียว มีแนวคันดินด้านทิศตะวันออกเหลืออยู่ 3 ชั้น
บ้านพระหลวงธาตุเนิ้ง ชุมชนนี้ไม่ปรากฏคูน้ำและคันดินล้อมรอบแต่มีโบราณสถานที่สำคัญคือ พระธาตุเนิ้ง (เจดีย์นี้มีลักษณะเอียงซึ่งอาจเกิดจากแผ่นดินไหว) ได้รับการบูรณะซ่อมแซมและขึ้นทะเบียนเป็นโบราณสถานของชาติ
เวียงต้า ที่ตั้งชุมชนเป็นที่ราบลูกคลื่นใกล้ภูเขามีแนวคันดิน 3 ชั้น นอกกำแพงวัดมีวัดเก่าแก่ คือ วัดต้าม่อน มีภาพเขียนฝาผนังเขียนเล่าชาดกเรื่อง "ก่ำก๋าดำ" ปัจจุบันภาพจิตรกรรมนี้ถูกเคลื่อนย้ายไปไว้ที่ไร่แม่ฟ้าหลวง จังหวัดเชียงราย
เมืองลอง ในสมัยพระเจ้าติโลกราช เป็นเมืองหน้าด่านทางทิศใต้ของอาณาจักรรับภาวะศึกสงครามกับอาณาจักรอยุธยา เมืองโบราณแห่งนี้มีชื่อเรียกอื่นๆอีก ได้แก่ "เมืองเววาทภาษิต" "เมืองกกุฎไก่เอิ้ก" และ "เวียงเชียงชื่น" เมืองลองมีแนวคันดินเป็นกำแพงล้อมรอบแต่ปัจจุบันถูกขุดทำลายเพื่อใช้พื้นที่ทำนา ในอดีตเมืองลองขึ้นกับนครลำปาง และได้รับการโอนมาเป็นอำเภอหนึ่งในจังหวัดแพร่ เมื่อปี พ.ศ. 2474
ชุมชนโบราณบ้านแม่บงเหนือ ในอดีตชุมชนนี้เป็นเมืองของพวกลั๊วะก่อนการตั้งอาณาจักรล้านนา
เมืองตรอกสลอบ บ้านนาเวียง อำเภอวังชิ้น มีคูน้ำคันดินล้อมรอบ 2 ชั้น ปัจจุบันวัดที่ตั้งในเขตเมืองได้รับการบูรณะและให้ชื่อว่า "วัดบางสนุก"
ประวัติศาสตร์ > การก่อตั้งเมืองแพร่

เมืองแพร่ เป็นเมืองเก่าเมืองหนึ่งในภาคเหนือของประเทศไทย ประวัติการสร้างเมือง ไม่มีจารึกในที่ใดที่หนึ่งโดยเฉพาะ การศึกษาเรื่องราวของเมืองแพร่จึงต้องอาศัยหลักฐานของเมืองอื่น เช่น พงศาวดารโยนก ตำนานเมืองเหนือ ตำนานพระธาตุลำปางหลวง และศิลาจารึกพ่อขุนรามคำแหงมหาราช เป็นต้น
ตำนานวัดหลวงกล่าวไว้ว่าประมาณ พ.ศ. 1371 พญาพล ราชนัดดาแห่งกษัตริย์น่านเจ้าได้อพยพคนไทย(ไทยลื้อ ไทยเขิน)ส่วนหนึ่งจากเมืองเชียงแสน ไชยบุรี และเวียงพางคำ ลงมาสร้างเมืองบนที่ราบริมฝังแม่น้ำยมขนานนามว่า “เมืองพลนคร”
ตำนานสิงหนวัติกล่าวว่าเมืองแพร่เป็นเมือง ที่ปกครองโดยพญายี่บาแห่งแคว้นหริภุญไชย สันนิษฐานว่าเมืองแพร่และมืองลำพูนเป็นเมืองที่สร้างขึ้นมาในระยะเวลาใกล้เคียงกัน หลักฐานหนึ่งในประเด็นนี้ที่เห็นได้อย่างชัดเจนคือสัณฐานเค้าโครงของเมืองโบราณทั้งสองที่มีรูปร่างคล้ายหอยสังข์เหมือนกัน
หลักศิลาจารึกพ่อขุนรามคำแหงมหาราช หลักที่ 1 ด้านที่ 4 บรรทัดที่ 24 - 25 ซึ่งจารึกไว้ว่า . “..เบื้องตีนนอน รอดเมืองแพล เมืองน่าน เมือง…เมืองพลัวพ้นฝั่งของ เมืองชวา เป็นที่แล้ว…” ในข้อความนี้ เมืองแพล คือ เมืองแพร่ ศิลาจารึกนี้สร้างขึ้นใน พ.ศ. 1826 จึงเป็นสิ่งที่ยืนยันถึงความเก่าแก่ของเมืองแพร่ ว่าตั้งขึ้นมาก่อนเมืองเชียงใหม่ และเชื่อว่าเมืองแพร่ ได้ก่อตั้งขึ้นแล้วก่อนการตั้งกรุงสุโขทัยเป็นราชธานี
ตำนานพระธาตุลำปางหลวง กล่าวไว้ตอนหนึ่งว่า เจ้าเมืองลำปางได้ส่งคนมาติดต่อเจ้านครพล ให้ไปร่วมงานนมัสการ และฉลองวัดพระธาตุลำปางหลวง และเจ้าเมืองพลยกกำลังผู้คนไปขุดหาพระบรมสารีริกธาตุที่บรรจุไว้ในพระธาตุ แต่ไม่พบ เมื่อศึกษาตำแหน่งที่ตั้งของนครพลตามตำนานดังกล่าวสัณนิษฐานว่าคือเมืองแพร่ นอกจากนี้ยังปรากฏเป็นชื่อวิหารในวัดหลวง ตำบลในเวียง อำเภอเมืองแพร่ โดยเชื่อว่าวัดนี้เป็นวัดที่สร้างมาพร้อมกับการสร้างเมืองแพร่และเจ้าเมืองแพร่ให้ความอุปถัมภ์มาตลอดจนหมดยุคการปกครองโดยเจ้าเมือง
พงศาวดารเมืองเงินยางเชียงแสนและวรรณกรรมทางศาสนา เรียกเมืองแพร่ว่าเวียงโกศัย ชื่อเวียงโกศัยน่าจะมาจากชื่อดอยที่เป็นที่ตั้งขององค์พระธาตุช่อแฮ ซึ่งเป็นพระธาตุศักดิ์สิทธิ์ คู่บ้านคู่เมืองแพร่คือ ดอยโกสิยธชัคบรรพต หมายถึง ดอยแห่งผ้าแพร ซึ่งสอดคล้องกับชื่อเมืองแพลในศิลาจารึกพ่อขุนรามคำแหงมหาราชหลักที่ 1 ด้านที่ 4 โดยคำว่า แพล น่าจะมาจากศรัทธาของ ชาวเมืองที่มีต่อพระธาตุช่อแพร หรือช่อแฮที่สร้างขึ้น ภายหลังการสร้างเมืองต่อมาจึงได้เรียกชื่อ เมืองของตนว่า เมืองแพล
จนถึงปี พ.ศ. 2440 ในสมัยรัชกาลที่ 5 แห่งกรุงรัตนโกสินทร์ ได้เปลี่ยนการปกครองจากเจ้าผู้ครองนครเป็นมณฑลเทศาภิบาล และโปรดเกล้าให้พระยาไชยบูรณ์มาเป็นข้าหลวงเมืองแพร่คนแรก โดยมีเจ้าผู้ครองนครแพร่ คือ เจ้าพิริยเทพวงษ์ ต่อมาเกิดเหตุการณ์กบฏเงี้ยวในปี พ.ศ. 2445 จึงโปรดเกล้าให้เจ้าพระยาสุรศักดิ์มนตรีนำทัพพร้อมหัวเมืองใกล้เคียงเข้าปราบกบฏเงี้ยวที่เมืองแพร่ พระยาไชยบูรณ์ถูกพวกเงี้ยวสังหาร ส่วนเจ้าพิริยเทพวงษ์เกรงพระราชอาญา จึงเสด็จหลี้ภัยการเมืองไปพำนักที่เมืองหลวงพระบาง หลังจากนั้นรัฐบาลสยามจึงยกเลิกตำแหน่งเจ้าผู้ครองนครแพร่
ประวัติศาสตร์ > ตำนานเมืองแพร่แห่ระเบิด

คนแพร่มักถูกทักทายเชิงล้อเลียนอยู่เสมอว่า เมืองแพร่แห่ระเบิด และมักมีการกล่าวอ้างเลื่อนลอยอีกด้วยว่าคนแพร่ในอดีตไม่รู้จักระเบิดจึงนำระเบิดไปแห่จนเกิดระเบิดขึ้น ซึ่งไม่น่าจะเป็นความจริง จึงมีผู้ศึกษาค้นคว้าเกี่ยวกับเรื่องนี้ว่ามีความเป็นมาอย่างไร หมายความว่าอย่างใด โดยศึกษาอ้างอิงกับเรื่องราวสมัยสงครามโลกครั้งที่ 2 จากคุณสุรินทร์ โสภารัตนานันท์ อดีตเสรีไทย รวมทั้งผู้ที่มีส่วนเกี่ยวข้องกับเรื่องนี้อีกหลายคนได้ความว่า
นายหลง มโนมูล ซึ่งเป็นคนงานรถไฟสถานีแก่งหลวง ได้ไปพบซากระเบิด ที่ทิ้งมาจากเครื่องบินของฝ่ายสัมพันธมิตรซึ่งนำระเบิดมาทิ้งเพื่อทำลายสะพานรถไฟข้ามห้วยแม่ต้า เพื่อสกัดการเดินทางของทหารญี่ปุ่น เมื่อคราวสงครามโลกครั้งที่ 2 (ประมาณปี พ.ศ. 2485 – 2488) จึงได้มาบอกนายสมาน หมื่นขัน ทราบ นายสมานฯ จึงไปดูและขอความช่วยเหลือจากคนงานรถไฟ ที่สถานีรถไฟแก่งหลวงที่อยู่ใกล้เคียง ได้แก่ นายชุ่ม ขันแก้ว นายชัยวัฒน์ พึ่งพอง นายพินิจ สุทธิสุข นายย้าย ปัญญาทอง ให้มาช่วยกันขุด และทำการถอดชนวนแล้วใช้เลื่อยตัดเหล็กตัดส่วนหางของลูกระเบิดควักเอาดินระเบิดที่บรรจุอยู่ภายในออก และช่วยกันหามขึ้นล้อ(เกวียน) นำไปพักไว้ที่บ้านแม่ลู่ตำบลบ้านปิน ต่อมานายหลงฯ ได้ไปลากต่อมาจากบ้านแม่ลู่โดยล้อ (เกวียน) ชาวบ้านทราบข่าว จึงแตกตื่นพากันออกมาดูทั้งหมู่บ้าน เดินตามกันเป็นขบวนยาว ติดตามมาตลอดทางจนถึงวัดแม่ลานเหนือ ตำบลห้วยอ้อ ชาวบ้านที่อยู่ใกล้เคียงรอบ ๆ วัด พอทราบข่าวก็ออกมาต้อนรับพร้อมวงฆ้อง – กลองยาว ขบวนที่แห่กันมาจึงเคลื่อนขบวนเข้าวัดทำพิธีถวายให้เป็นสมบัติของวัด เพื่อใช้เป็นระฆังของวัดจนถึงปัจจุบันนี้ ระเบิดลูกที่ 2 นำไปถวายที่วัดศรีดอนคำ ตำบลห้วยอ้อ ส่วนลูกระเบิดลูกที่ 3 นายบุญมา อินปันดีใช้ช้างลากขึ้นมาจากห้วยแม่ต้า แล้วนำมาบรรทุกล้อ (เกวียน) ลากไปถวายที่วัดนาตุ้ม ตำบลบ่อเหล็กลอง ซึ่งเป็นบ้านเดิมของนางจันทร์ ผู้เป็นภรรยา ปัจจุบันลูกระเบิดที่ 1 เก็บไว้ที่วัดแม่ลานเหนือ ตำบลห้วยอ้อ ลูกที่ 2 เก็บไว้ที่วัดศรีดอนคำ ตำบลห้วยอ้อ ลูกที่ 3 เก็บไว้ที่วัดนาตุ้ม ตำบลบ่อเหล็กลอง จังหวัดแพร่